1.

Priloga II k Smernici ECB/2007/2 se spremeni, kot sledi: 1. Člen 1 se spremeni, kot sledi: (a) Opredelitev „podsistem“ se nadomesti z naslednjim: „– ‚podsistem‘ (ancillary system – AS) pomeni sistem, ki ga upravlja subjekt, ki je ustanovljen v Evropskem gospodarskem prostoru (EGP) in je predmet nadzora in/ali pregleda s strani pristojnega organa ter izpolnjuje zahteve pregleda glede lokacije infrastruktur, ki ponujajo storitve v eurih, kot so občasno spremenjene in objavljene na spletni stani ECB (1), in v katerem se izmenjajo in/ali obračunajo plačila in/ali finančni instrumenti, nastale denarne obveznosti pa se poravnajo v sistemu TARGET2 v skladu s Smernico ECB/2007/2 in dvostranskim dogovorom med podsistemom in zadevno CB, (b) Opredelitev „tehnične motnje v delovanju sistema TARGET2“ se nadomesti z naslednjim: „— tehnične motnje v delovanju sistema TARGET2’(technical malfunction of TARGET2) pomenijo katero koli težavo, okvaro ali izpad tehnične infrastrukture in/ali računalniških sistemov, ki jih uporablja sistem TARGET2-[vstaviti sklic na CB/državo], ali kateri koli drug dogodek, zaradi katerega je nemogoče izvršiti in v istem dnevu zaključiti obdelavo plačil v sistemu TARGET2-[vstaviti sklic na CB/državo].“ 2. Člen 4(2)(d) se nadomesti z naslednjim: „(d) subjekti, ki upravljajo s podsistemi in delujejo v tej vlogi; in“. 3. Člen 9 se spremeni, kot sledi: (a) Odstavek 2 se nadomesti z naslednjim: „2. Razen če udeleženec zahteva drugače, se njegova(-e) BIC objavi(-jo) v imeniku sistema TARGET2.“ (b) Doda se naslednji odstavek 5: „5. Udeleženci priznavajo, da lahko [vstaviti ime CB] in druge CB objavijo njihova imena in BIC. Poleg tega se lahko objavijo imena in BIC posrednih udeležencev, ki jih registrirajo udeleženci, slednji pa zagotovijo, da se posredni udeleženci s tako objavo strinjajo.“ 4. Člen 12(1) se nadomesti z naslednjim: „1. [Vstaviti ime CB] za vsakega udeleženca odpre in vodi najmanj en PM račun. Na zahtevo udeleženca, ki deluje kot poravnalna banka, [vstaviti ime CB] v sistemu TARGET2-[vstaviti sklic na CB/državo] odpre enega ali več podračunov, ki se uporabljajo za namenjanje likvidnosti.“ 5. Vstavi se naslednji člen 14(3): „3. ESP določi časovno oznako za obdelavo plačilnih nalogov na podlagi trenutka, ko prejme in sprejme plačilni nalog.“ 6. Člen 15 se nadomesti z naslednjim: „Člen 15 Pravila o prioriteti 1. Udeleženci nalogodajalci določijo vsak plačilni nalog kot enega izmed naslednjih: (a) normalni plačilni nalog (prioritetni razred 2); (b) nujni plačilni nalog (prioritetni razred 1), ali (c) zelo nujni plačilni nalog (prioritetni razred 0). Če plačilni nalog na izkazuje prioritete, se obravnava kot normalni plačilni nalog. 2. Zelo nujne plačilne naloge lahko določijo samo: (a) CB, in (b) udeleženci, v primerih plačil v dobro in v breme CLS International Bank ter prenosov likvidnosti v povezavi s poravnavo podsistemov, ki uporabljajo vmesnik za podsisteme. Vsa plačilna navodila, ki jih podsistem predloži preko vmesnika za podsisteme z namenom obremenitve ali odobritve PM računov udeležencev, štejejo za zelo nujne plačilne naloge. 3. Nalogi za prenos likvidnosti, sproženi preko ICM, so nujni plačilni nalogi. 4. V primeru nujnih in normalnih plačilnih nalogov lahko plačnik spremeni prioriteto preko ICM s takojšnjim učinkom. Prioritete zelo nujnega plačilnega naloga ni mogoče spremeniti.“ 7. Člen 17(5) se nadomesti z naslednjim: „5. [Vstaviti ime CB] po prejetju zahteve po rezervaciji preveri, ali znesek likvidnosti na udeleženčevem PM računu zadostuje za rezervacijo. V nasprotnem primeru se rezervira samo likvidnost, ki je na razpolago na PM računu. Preostali del zahtevane likvidnosti se rezervira, če postane razpoložljiva dodatna likvidnost.“ 8. Vstavi se naslednji člen 17a: „Člen 17a Trajna navodila za rezervacijo likvidnosti in namenjanje likvidnosti 1. Udeleženci lahko preko ICM vnaprej določijo privzeti znesek likvidnosti, ki je rezerviran za zelo nujne ali nujne plačilne naloge. Tako trajno navodilo ali sprememba takega navodila začne učinkovati naslednji delovni dan. 2. Udeleženci lahko preko ICM vnaprej določijo privzeti znesek likvidnosti, ki se da na stran za poravnavo podsistemov. Tako trajno navodilo ali sprememba takega navodila začne učinkovati naslednji delovni dan. Šteje se, da so udeleženci dali navodilo [vstaviti ime CB], da nameni likvidnost v njihovem imenu, če tako zahteva zadevni podsistem.“ 9. Člen 21 se nadomesti z naslednjim: „Člen 21 Poravnava in vrnitev plačilnih nalogov v prioritetnem vrstnem redu 1. Plačilni nalogi, ki niso poravnani nemudoma pri razporeditvi ob vstopu, se uvrstijo v prioritetne vrstne rede v skladu s prioriteto, ki jim jo je določil zadevni udeleženec, kakor je navedeno v členu 15. 2. Za optimizacijo poravnave plačilnih nalogov v prioritetnem vrstnem redu lahko [vstaviti ime CB] uporabi postopke optimizacije, opisane v Dodatku I. 3. Plačnik lahko nalogom v prioritetnem vrstnem redu, razen zelo nujnih plačilnih nalogov, preko ICM spremeni mesto v prioritetnem vrstnem redu (tj. jih prerazporedi). Plačilne naloge je mogoče premakniti na začetek ali na konec zadevnega prioritetnega vrstnega reda s takojšnjim učinkom v katerem koli trenutku med dnevno obdelavo, kakor je navedeno v Dodatku V. 4. [Vstaviti ime CB] ali, v primeru skupine AL, CB vodje skupine AL lahko na zahtevo plačnika odloči spremeniti mesto zelo nujnega plačilnega naloga v prioritetnem vrstnem redu (razen zelo nujnih plačilnih nalogov v okviru postopkov poravnave 5 in 6), če taka sprememba ne bi vplivala na nemoteno poravnavo podsistemov v sistemu TARGET2 ali drugače povzročila sistemskega tveganja. 5. Nalogi za prenos likvidnosti, sproženi v ICM, se nemudoma vrnejo kot neporavnani, če ni dovolj likvidnosti. Drugi plačilni nalogi se vrnejo kot neporavnani, če se ne morejo poravnati do zaključka sprejemanja zadevne vrste sporočil, kakor je določeno v Dodatku V.“ 10. Člen 24(7) se nadomesti z naslednjim: „7. Postopek za pridobitev dovoljenja za uporabo načina AL, določen v členu 25(4) in (5), se smiselno uporablja za postopek za pridobitev dovoljenja za uporabo načina CAI. Vodja skupine CAI ne pošlje upravljavski NCB sestavljenega sporazuma o načinu CAI.“ 11. V členu 37 se odstavka 2 in 3 nadomestita z naslednjim: „2. [Vstaviti ime CB] zamrzne stanje na podračunu udeleženca na podlagi obvestila podsistema (preko sporočila o začetku cikla (‚start-of-cycle‘ message)). Kjer to pride v poštev, [vstaviti ime CB] zatem poveča ali zmanjša zamrznjeno stanje s knjiženjem plačil medsistemske poravnave v dobro ali breme podračuna ali knjiženjem prenosov likvidnosti v dobro podračuna. Taka zamrznitev preneha na podlagi obvestila podsistema (preko sporočila o zaključku cikla (‚end-of-cycle‘ message)). 3. S potrditvijo zamrznitve stanja na udeleženčevem podračunu [vstaviti ime CB] jamči podsistemu plačilo do zneska tega določenega stanja. S potrditvijo povečanja ali zmanjšanja zamrznjenega stanja zaradi knjiženja plačil medsistemske poravnave v dobro ali breme podračuna ali knjiženja prenosov likvidnosti v dobro podračuna, kjer to pride v poštev, se jamstvo avtomatično poveča ali zmanjša za znesek plačila. Brez poseganja v zgoraj navedeno povečanje ali zmanjšanje jamstva je jamstvo nepreklicno, brezpogojno in izplačljivo na prvi poziv. Če [vstaviti ime CB] ni CB podsistema, se za [vstaviti ime CB] šteje, da ima navodilo, da centralni banki podsistema izda zgoraj navedeno jamstvo.“ 12. Dodatek I se spremeni, kot sledi: (a) Odstavek 2 se spremeni, kot sledi: (i) Tabela v pododstavku 1 se nadomesti z naslednjim: „Vrsta sporočila Vrsta uporabe Opis MT 103 Obvezno Plačilo stranke MT 103+ Obvezno Plačilo stranke (obdelava brez ročnega posredovanja) MT 202 Obvezno Plačilo banke banki MT 202COV Obvezno Plačila kritja MT 204 Neobvezno Plačilo z direktno obremenitvijo MT 011 Neobvezno Obvestilo o dostavi MT 012 Neobvezno Obvestilo pošiljatelju MT 019 Obvezno Obvestilo o prekinitvi MT 900 Neobvezno Potrditev obremenitve MT 910 Neobvezno Potrditev odobritve MT 940/950 Neobvezno Sporočilo izpisek (stranki)“ (ii) Doda se naslednji pododstavek 5: „5. Sporočila MT 202COV se uporabljajo za izvedbo plačil kritja, tj. plačil, ki jih izvedejo korespondenčne banke, da poravnajo (pokrijejo) kreditna plačilna sporočila, ki se pošljejo banki stranke na drug, bolj neposreden način. Podatki o stranki v sporočilu MT 202COV se ne prikažejo v ICM.“ (b) Odstavek 8 se spremeni, kot sledi: (i) Pododstavek 4(b) se nadomesti z naslednjim: „(b) način od uporabnika do aplikacije (‚user-to-application mode’) (U2A) U2A omogoča neposredno komunikacijo med udeležencem in ICM. Informacije so prikazane v brskalniku, ki teče v PC sistemu (‚SWIFT Alliance WebStation‘ ali drug vmesnik, ki ga morebiti zahteva SWIFT). Za dostop do U2A mora informacijska infrastruktura podpirati piškotke in JavaScript. Nadaljnje podrobnosti so opisane v Priročniku za uporabnike ICM.“ (ii) Pododstavek 5 se nadomesti z naslednjim: „5. Vsak udeleženec mora imeti najmanj en SWIFT Alliance Webstation ali drug vmesnik, ki ga morebiti zahteva SWIFT, da lahko dostopa do ICM preko U2A.“ 13. Dodatek II se spremeni, kot sledi: Odstavek 2 se nadomesti z naslednjim: „2. Pogoji za ponudbe odškodnine (a) Plačnik lahko vloži zahtevek za administrativno plačilo in obrestno nadomestilo, če zaradi tehničnih motenj v delovanju sistema TARGET2 plačilni nalog ni bil poravnan v delovnem dnevu, v katerem je bil sprejet. (b) Prejemnik plačila lahko vloži zahtevek za administrativno plačilo, če zaradi tehničnih motenj v delovanju sistema TARGET2 ni prejel plačila, ki ga je pričakoval na določen delovni dan. Prejemnik plačila lahko vloži tudi zahtevek za obrestno nadomestilo, če je izpolnjen eden ali več od naslednjih pogojev: (i) v primeru udeležencev, ki imajo dostop do odprte ponudbe mejnega posojanja: prejemnik plačila je zaradi tehničnih motenj v delovanju sistema TARGET2 uporabil odprto ponudbo mejnega posojanja, in/ali (ii) v primeru vseh udeležencev: tehnično se je bilo nemogoče obrniti na denarni trg ali tako refinanciranje ni bilo mogoče iz drugih objektivnih razlogov.“ 14. Dodatek III se spremeni, kot sledi: V referenčnem okviru za mnenja o državi za udeležence zunaj EGP v sistemu TARGET2 se odstavek 3.6.a nadomesti z naslednjim: „3.6.a Odstop pravic ali depozitov sredstev v zavarovanje, zastava in/ali repo Odstop v zavarovanje bo veljaven in izvršljiv po zakonodaji [jursidikcije]. Predvsem bosta oblikovanje in izvršljivost zastave ali repoja po [vstaviti sklic na ustrezno ureditev s CB] veljavna in izvršljiva po zakonodaji [jurisdikcije].“ 15. Dodatek IV se spremeni, kot sledi: Odstavek 1(b) se nadomesti z naslednjim: „(b) Vse navedbe določenih časov v tem dodatku pomenijo lokalni čas na sedežu ECB, tj. srednjeevropski čas (CET (2)). 16. Dodatek V se nadomesti z naslednjim: „Dodatek V URNIK DELOVANJA 1. Sistem TARGET2 je odprt vse dni, razen sobot, nedelj, novega leta, velikega petka in velikonočnega ponedeljka (po koledarju, ki velja na sedežu ECB), 1. maja, božiča in 26. decembra. 2. Referenčni čas za sistem je lokalni čas na sedežu ECB, tj. CET. 3. Tekoči delovni dan se začne na večer prejšnjega delovnega dne in poteka po naslednjem urniku: Čas Opis 6.45-7.00 Poslovno okno za pripravo dnevnih operacij (3) 7.00-18.00 Dnevna obdelava 17.00 Zaključek sprejemanja plačil strank (tj. plačil, kjer naročnik in/ali upravičenec do plačila ni neposredni ali posredni udeleženec, kakor so prepoznana v sistemu po sporočilu MT 103 ali MT 103+) 18.00 Zaključek sprejemanja medbančnih plačil (tj. plačil, ki niso plačila strank) 18.00-18.45 (4) Obdelava ob koncu dneva 18.15 (4) Praviloma zaključek možnosti uporabe odprte ponudbe (Kmalu po) 18.30 (5) Centralnim bankam so na razpolago podatki za posodobitev računovodskih sistemov 18.45-19.30 (5) Obdelava na začetku dneva (nov delovni dan) 19.00 (5)-19.30 (4) Zagotovitev likvidnosti na PM računu 19.30 (5) Sporočilo o začetku postopka (in poravnava trajnih nalogov za prenos likvidnosti s PM računov na podračun(-e)/zrcalni račun (poravnava, povezana s podsistemom) 19.30 (5)-22.00 Izvršitev prenosov dodatne likvidnosti preko ICM, preden podsistem pošlje sporočilo o začetku cikla (start-of-cycle’ message); obdobje poravnave za operacije podsistema čez noč (samo za postopek 6 poravnave podsistema) 22.00-1.00 Obdobje tehničnega vzdrževanja 1.00-6.45 Postopek poravnave nočnih operacij podsistema (samo za postopek 6 poravnave podsistema) 4. ICM je za prenos likvidnosti na voljo od 19.30 (6) do 18.00 naslednjega dne, razen v obdobju tehničnega vzdrževanja od 22.00 do 1.00. 5. Čas delovanja se lahko spremeni v primeru, če so v skladu z odstavkom 5 Dodatka IV sprejeti ukrepi za neprekinjeno poslovanje.